Boda yazima uchuuzi wa vyakula mjini kudhibiti ueneaji wa kolera

Bodi yazima uchuuzi wa vyakula mjini kudhibiti ueneaji wa kolera 
BODI ya Manispaa ya Murang'a imepiga marufuku uchuuzi wa vyakula mjini na viungani mwake ili kukomesha ueneaji wa maradhi ya kipindupindu. 
Msako umeanzishwa kukamata mfanyabiashara yeyote atakayekiuka agizo hilo. 
Mwenyekiti wa Afya na Usafi katika bodi hiyo, Dkt Bernard Mua alisema idara ya afya ya umma imeagizwa ikabiliane mara moja na uchuuzi wa vyakula. 
Hatua hiyo ilichukuliwa baada ya watu watano kupatikana wanaugua kipindupindu wakalazwa katika vyumba vilivyotengwa Hospitali ya Murang'a Level Five. Ilibainika walianza kuugua baada ya kunywa maji chafu kutoka Mto Murare. 
Wagonjwa hao walitoka mitaa ya Kayole, Mjini na Embassy iliyo viungani mwa Muranga mjini. 
"Kutokana na kuwa tumebainisha mahali maji yalitoka, maaf isa wa afya ya umma wameagizwa kuchukua hatua kali dhidi ya uchuuzi wa vyakula kama mojawapo ya mbinu za kulinda afya," akasema Dkt Muia.